CELEX: 62011TN0563
Language: el
Date: 2011-10-28 00:00:00
Title: Υπόθεση T-563/11: Προσφυγή-αγωγή της 28ης Οκτωβρίου 2011 — Anbouba κατά Συμβουλίου

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/53
            
         
      Προσφυγή-αγωγή της 28ης Οκτωβρίου 2011 — Anbouba κατά Συμβουλίου
      (Υπόθεση T-563/11)
      (2012/C 25/104)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Issam Anbouba (Homs, Συρία) (εκπρόσωποι: M.-A. Bastin και J. M. Salva, δικηγόροι)
      
         Καθού-εναγόμενο: Συμβούλιο της Ευρωπαϊκής Ένωσης
      
         Αιτήματα του προσφεύγοντος-ενάγοντος
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει παραδεκτή την υπό κρίση προσφυγή-αγωγή στο σύνολό της,
               
            
                  —
               
               
                  να την κρίνει βάσιμη στο σύνολό της,
               
            
                  —
               
               
                  να αποφανθεί ότι οι προσβαλλόμενες πράξεις μπορούν να ακυρωθούν μερικώς καθώς οι ακυρωτέες πράξεις είναι αποσπαστές της πράξεως στο σύνολό της,
               
            
                  —
               
               
                  κατά συνέπεια,
                  
                              —
                           
                           
                              να ακυρώσει εν μέρει την απόφαση 2011/522/ΚΕΠΠΑ, του Συμβουλίου, της 2ας Σεπτεμβρίου 2011, του Συμβουλίου, της 23ης Σεπτεμβρίου, για την τροποποίηση της αποφάσεως 2011/273/ΚΕΠΠΑ, σχετικά με περιοριστικά μέτρα κατά της Συρίας καθώς και του κανονισμού (ΕΕ) 878/2011, του Συμβουλίου, της 2ας Σεπτεμβρίου 2011, για την τροποποίηση του κανονισμού (ΕΕ) 441/2011, σχετικά με περιοριστικά μέτρα κατά της Συρίας, απαλείφοντας οτιδήποτε αφορά την κρίση ότι ο Issam ANBOUBA υποστηρίζει το υφιστάμενο καθεστώς στη Συρία,
                           
                        
                              —
                           
                           
                              επικουρικώς, να ακυρώσει την απόφαση 2011/522/ΚΕΠΠΑ του Συμβουλίου, της 2ας Σεπτεμβρίου 2011, την απόφαση 2011/628/ΚΕΠΠΑ, του Συμβουλίου, της 23ης Σεπτεμβρίου για την τροποποίηση της αποφάσεως 2011/273/ΚΕΠΠΑ σχετικά με περιοριστικά μέτρα λόγω της καταστάσεως στη Συρία, καθώς και του κανονισμού (ΕΕ) 442/2011 σχετικά με περιοριστικά μέτρα λόγω της καταστάσεως στη Συρία,
                           
                        
            
                  —
               
               
                  όλως επικουρικώς, να κρίνει ότι οι εν λόγω αποφάσεις και κανονισμοί δεν τυγχάνουν εφαρμογής στον Issam ANBOUBA και να διατάξει την αφαίρεση του ονόματός του και από τον κατάλογο των προσώπων επί των οποίων εφαρμόζονται οι κυρώσεις της Ευρωπαϊκής Ένωσης,
               
            
                  —
               
               
                  να υποχρεώσει το Συμβούλιο να καταβάλει προσωρινώς ένα ευρώ προς αποκατάσταση της υλικής ζημίας και ικανοποίηση της ηθικής βλάβης που υπέστη εξαιτίας της κρίσεως ότι ο Issam ANBOUBA υποστηρίζει το υφιστάμενο καθεστώς στη Συρία·
               
            
                  —
               
               
                  να καταδικάσει το Συμβούλιο στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει δύο λόγους.
      
                  1)
               
               
                  Ο πρώτος λόγος αφορά:
                  
                              —
                           
                           
                              αφενός, προσβολή της αρχής του τεκμηρίου αθωότητας που κατοχυρώνει το άρθρο 6 της Ευρωπαϊκής Συμβάσεως για την Προστασία των Ανθρωπίνων Δικαιωμάτων και των Θεμελιωδών Ελευθεριών (ΕΣΔΑ) και το άρθρο 48 του Χάρτη Θεμελιωδών Δικαιωμάτων της Ευρωπαϊκής Ένωσης
                           
                        
                              —
                           
                           
                              αφετέρου, πρόδηλη πλάνη εκτιμήσεως, καθότι οι κατηγορίες σε βάρος του προσφεύγοντος-ενάγοντος δεν βασίζονται σε αντικειμενικά γεγονότα αλλά σε απλούς ισχυρισμούς που σχετίζονται με την κοινωνική του θέση ως επιχειρηματία.
                           
                        
            
                  2)
               
               
                  Ο δεύτερος λόγος, υποδιαιρούμενος σε τέσσερα σκέλη, αφορά προσβολή των δικαιωμάτων άμυνας και του δικαιώματος δίκαιης δίκης, της υποχρεώσεως αιτιολογίας και του δικαιώματος της ιδιωτικής ζωής και προσβολή της θρησκευτικής ελευθερίας:
                  
                              —
                           
                           
                              στον προσφεύγοντα-ενάγοντα δεν κοινοποιήθηκε κανένα αποδεικτικό στοιχείο ή σοβαρές ενδείξεις δυνάμενες να δικαιολογήσουν την εγγραφή του στον κατάλογο των προσώπων στα επιβλήθηκαν κυρώσεις και δεν έτυχε ακροάσεως πριν τη λήψη των προσβαλλόμενων πράξεων,
                           
                        
                              —
                           
                           
                              το καθού χρησιμοποίησε απλώς και μόνον μία πολύ γενική διατύπωση και κυρίως δεν την αιτιολόγησε στο πλαίσιο των προσβαλλόμενων πράξεων κατά τη λήψη των περιοριστικών μέτρων σε βάρος του προσφεύγοντος-ενάγοντος,
                           
                        
                              —
                           
                           
                              η λήψη περιοριστικών μέτρων σε βάρος του προσφεύγοντος-ενάγοντος προκάλεσε έντονες αντιδράσεις και απειλές εκ μέρους των προσώπων ή ομάδων που είναι θύματα της συριακής καταστολής, με την οποία συνδέουν τον προσφεύγοντα-ενάγοντα οι προσβαλλόμενες πράξεις,
                           
                        
                              —
                           
                           
                              ο πραγματικός λόγος της λήψεως περιοριστικών μέτρων σε βάρος του προσφεύγοντος-ενάγοντος ήταν θρησκευτικής φύσεως.